Ślesin

Ślesin (saksa Slesin, 1943–1945 Schlüsselsee) on linn Poolas Suur-Poola vojevoodkonnas Konini maakonnas, Ślesini valla halduskeskus. Ślesin asub Koninist umbes 17 km põhjas.

Asulat on ürikutes esmamainitud 1231. aastal. Linnaõigused sai Ślesin 1358. aastal. Teise Poola jagamise tagajärjel läks linn 1793. aastal Preisi kuningriigi võimu alla. 1807–1815 oli linn Varssavi hertsogiriigi koosseisus. Neljanda Poola jagamise tulemusel läks Ślesin 1815. aastal Venemaa Keisririigiga reaalunioonis olnud Poola Kuningriigi (nn Kongressi-Poola) koosseisu. 19. sajandi lõpul ja 20. sajandi algupoolel tegeldi Ślesinis koduhanede suurkasvatuse ja -kaubandusega. 1870. aastal kaotas Ślesin linnaõigused, kuid sai need 1921. aastal tagasi.Ślesin Encyklopedia PWN

Galerii

Viited

Kategooria:Suur-Poola vojevoodkonna linnad